b'\n_START_ARTICLE_\nSpanish Town\n_START_SECTION_\nZgodovina\n_START_PARAGRAPH_\n\xc5\xa0pansko naselbino Villa de la Vega je leta 1534 ustanovil guverner Francisco de Garay kot glavno mesto \xc5\xa1panske kolonije. Kolumb je prvi\xc4\x8d zagledal jamaj\xc5\xa1ke vi\xc5\xa1ave 40 let prej, 24. maja 1494. Naselbino so kasneje imenovali tudi Santiago de la Vega ali St. Jago de la Vega. Staroselsko ljudstvo Taino je na tem obmo\xc4\x8dju \xc5\xbeivelo pribli\xc5\xbeno tiso\xc4\x8dletje pred tem, to pa je bilo prvo evropsko naselje na ju\xc5\xbeni strani otoka._NEWLINE_Ko so Angle\xc5\xbei osvojili Jamajko leta 1655, so naselbino preimenovali v Spanish Town (angle\xc5\xa1ko \xc5\xa0pansko mesto). Ker je bilo med obleganjem hudo po\xc5\xa1kodovano, je ve\xc4\x8d upravnih nalog prevzel Port Royal in bil neuradna prestolnica v \xc4\x8dasu za\xc4\x8detka angle\xc5\xa1ke nadvlade. Leta 1692 je potres uni\xc4\x8dil Port Royal, tako da so Spanish Town obnovili in je spet deloval kot glavno mesto vse do leta 1872, ko so sede\xc5\xbe kolonije prestavili v  Kingston._NEWLINE_Kingston so ustanovili po potresu leta 1692. Leta  1755 se resno rivalstvo med lobisti povzro\xc4\x8dilo pove\xc4\x8dane \xc5\xa1pekulacije o nadaljni primernosti Spanish Towna kot glavnega mesta. Leta 1836 je guverner in general sir Lionel Smith navedel, \xc2\xbbda je bilo glavno mesto v ru\xc5\xa1evinah, brez trgovskih, proizvodnih in poljedelskih zmo\xc5\xbenosti.\xc2\xab\xc2\xa0Da bi bile razmere \xc5\xa1e slab\xc5\xa1e, je po uporu v Morant Bayu, vzhodnej\xc5\xa1emu mestu ju\xc5\xbene Jamajke leta 1865, angle\xc5\xa1ki guverner sir John Peter Grant leta 1872 ukazal prestavitev glavnega mesta v Kingston. Kot ve\xc4\x8dje pristani\xc5\xa1\xc4\x8de so ga imeli za naravno prestolnico otoka. Ko so sede\xc5\xbe vlade prestavili, je Spanish Town izgubil veliko svoje ekonomske in kulturne vitalnosti.'